Din institutions- eller virksomhedsprofil på Carepilot indeholder relevante oplysninger om stedet, herunder også brugernes anmeldelser og hjertebedømmelser. Har du endnu ikke taget ejerskab på dit sted, fremgår anmeldelser samt nogle af de nedenstående oplysninger af stedets profil. Har du taget ejerskab på dit sted, har du selv mulighed for at tilføje flere oplysninger.   Hvilke grundoplysninger vises på stedets profil CareRating og anmeldelser: CareRatingen viser den samlede bedømmelse af stedet (antal hjerter) og udregnes som et simpelt gennemsnit af de anmeldelser, der er skrevet. Indholdet af de forskellige anmeldelser samt de enkelte hjertebedømmelser vises på siden ‘Anmeldelser’. Kontaktoplysninger: Inkluderer alle offentligt tilgængelige oplysninger så som hjemmesideadresse, e-mailadresse og telefonnummer. Lokation: Her viser vi stedets adresse + evt. tilhørende adresser samt indplacering af lokation på Google Maps. Øvrige oplysninger: Herudover fremgår øvrige, relevante fakta og oplysninger på stedets profil, som varierer i indhold og form på tværs af platformens i alt 23 forskellige kategorier. Nogle af disse oplysninger har du, som ejer eller repræsentant for et sted, selv mulighed for at redigere i. Andre oplysninger opdateres og forvaltes centralt hos Carepilot.